ઘણા લોકો કહે છે કે સરકારી કે જાહેર ક્ષેત્રોમાં તમારે નીતિ રાખવી હોય તોપણ તમે ન રાખી શકો, તમારે ચોખ્ખા રહેવું હોય તોપણ બીજા લોકો તમને ચોખ્ખા રહેવા જ નહીં દે. તે વાત સાવ ખોટી નથી. જેમ કોઈ શરાબીને વ્યસન થાય તે પહેલાં કોઈક તેને શરાબ ચખાડે છે, અને પછી તેને લત લાગી જાય છે. તેમ જાહેર ક્ષેત્રોમાં પણ કોઈ લાંચ ચખાડે છે, પછી તે વ્યસન બની જાય છે અને માણસનું પતન થાય છે. માટે પહેલાં પગથિયે જ તેને રોકવી પડે. તે માટે કઠોર થવું પડે - પોતાની જાત સાથે.